Aziz Alijonov. Aziz Alijonov (, 1984-yil 12-iyul, Fargʻonada tugʻilgan) – oʻzbekistonlik sobiq futbolchi va futbol murabbiyi. Futbolchilik davrida asosan yarim himoyachi va baʼzi vaqtlar hujumchi pozitsiyasida oʻynagan. Futbolchilik faoliyati. Aziz Fargʻonadagi bolalar va oʻsmirlar sport internati tarbiyalanuvchisi. Futbolchilik faoliyatini 2002-yilda „Neftchi“ klubida boshlagan. Faoliyatini katta qismi „Neftchi“ jamoasi tarkibida oʻtkazgan. Fargʻona klubi tarkibida Oʻzbekiston Superligasida 197 ta oʻyin oʻtkazib 18 ta gol muallifi boʻlgan. 2013-yilgi mavsum ikkinchi qismida Gʻuzorning „Shoʻrtan“ jamoasida ijara asosida oʻynagan. 2014-yilda Neftchi jamoasiga qaytgan Aziz yarim mavsum davomida klub tarkibida oʻynagan ammo jaroxati sababli mavsum yakunida faoliyatini yakunlagan. Neftchi klubi bilan 4 bor Oʻzbekiston Superligasi kumush medallariga,1 bor bronza medallariga erishga. 2005-yilgi Oʻzbekiston Kubogi finaligacha yetib borgan ammao final oʻyinida maydongga tushmagan. Murabbiylik faoliyati. Futbolchilik faoliyatini yakunlaganidan soʻng bir necha mavsum dam oldi va 2017-yilda Neftchi klubi yoshlar tizimida ish boshlagan. 2018-yilgi mavsumda Neftchi U-14 jamoasiga ustozlik qilgan. 2020-yildan Neftchi klubi U-19 jamoasiga ustozlik qila boshlagan 2021-yilgi mavsumda U-19 yoshlar chempionatida uning shogirdlari chempionlikka erishgan. 2022-yilgi mavsum oldidan Neftchi klubi tark etdi va „Bunyodkor“ klubi bilan shartnoma imzolagan. Yarim mavsumdan soʻng „Bunyodkor“ klubi murabbiylar shtabidagi oʻzgarishlar sababli jamoani tark etgan va „Neftchi“ klubiga qaytgan.